Ongeveer 300 polisiemanne vas vir oortreding van afsonderingsregulasies | Maroela Media
Bheki Cele, die minister van polisie, het Woensdag gesê 316 polisiebeamptes is sedert die instel van die landswye algehele afsondering in hegtenis geneem nadat hulle verskeie afsonderingsregulasies oortree het.
Lirandzu Themba, die minister se woordvoerder, sê die presiese oortredings van dié polisiebeamptes is egter nie uiteengesit nie.
Volgens Themba is 246 van dié beamptes tot op hede reeds geskors.
"Dié polisiebeamptes wat die regulasies oortree het, sal nie ongestraf bly nie. Hulle sal aanspreeklik gehou word vir hul misdrywe," sê Themba.
Cele het in Mei gesê sowat 230 000 sake is teen landsburgers wat die afsonderingsregulasies tydens vlak 4 van afsondering oortree het, geopen.
Teen einde April was daar ongeveer 107 000 sake geopen, met 118 000 mense wat aangekla is weens die oortreding van die afsonderingsregulasies. Dié aantal oortredings het in 'n kwessie van 'n maand, sedert vlak 5 van afsondering, verdubbel.
Cele het gesê die oortredings wat die meeste aangemeld is, sluit in oortredings wat verband hou met die verbod op alkohol- en sigarethandel, burgers wat versuim het om hulself tot hul woonplek te beperk en die bywoon van onwettige byeenkomste. Minder onwettige byeenkomste is tydens vlak 5 van afsondering aangemeld, het Cele gesê.
Volgens Cele het vervoermisdrywe ook tydens die afsonderingstydperk afgeneem omdat die minibustaxi-bedryf die regulasies strenger nagekom het.
Ander misdrywe wat aangeteken is, sluit in die onwettige reis oor provinsiale en landsgrense, sowel as mense wat sonder 'n geldige permit rondbeweeg het.
Cele sê die meeste oortreders is in Kaapstad in hegtenis geneem, gevolg deur die Oos-Kaap, KwaZulu-Natal en Gauteng.
Geskors MET OF SONDER betaling – CELE!! Hoop sonder betaling tot die sake afgehandel word, dalk sal dit help dat dit gouer afgehandel word want as JY onskuldig is sal jy jou werk met betaling wil terug kry ASAP, maar as jy betaal word met skorsing – nou ja neem solank as wat julle wil, word betaal om NIKS te doen nie.
My gooiste……die ou is nie net deel van die "weakest link" nie, maar hy IS die "weakest link!"
Ekskuus my en gemaklikheids halwe word plaas aanvalle en moorde nie gemeld nie. Hy is die naam van minister nie werd nie
Wat 'n pateet! Kyk hoe loer hy nou vir my! Seker te veel Godfather flieks gekyk en besluit om sy lewe lank 'n swendelaar te wees…
Ek wil graag weet het die hele polisiemag nou opgehou met rook? Waar kry hulle sigarette? Dit geld ook vir al die wetstoepassers en regerings amptenare. Hoekom hoor mens nie dat hulle "vasgetrek" word nie?